Vasyl Hohol-Janovskyi

Vasyl Hohol-Janovskyi (), Vasilii Gogol, (1777 Kuptsynskyi (nyk. Hoholeve), Pultavan kuvernementti, Venäjän keisarikunta – maaliskuussa 1825 Kybyntsin lähellä) oli kasakkasukuinen, puolalaistaustainen maanomistaja ja ukrainaksi kirjoittanut näytelmäkirjailija. 

Vasyl Hohol-Janovskyin poika oli kirjailija Nikolai Gogol. Paikallisen ylimyksen tilalla 1820-luvulla esitettyjä Hoholin näytelmiä ovat Sobaka-vivtsia sekä farssi Prostak, ili hitrost’ ženštšiny, perehitrennaia soldatom, joka muistuttaa Ivan Kotljarevskyin näytelmää Moskal’-tšarivnyk.

Hänen vaimonsa oli Maria Ivanovna Kosiarovskaja (1791-1868), joka oli 14-vuotias heidän mennessään naimisiin vuonna 1805. Heillä oli 15 vuoden ikäero. 

Heille syntyi kaksitoista lasta, kuusi poikaa ja kuusi tyttöä, joista puolet kuoli lapsena. Nikolai (1809-1852) oli kolmas poika ja ensimmäinen eloon jäänyt. Neljäs poika oli Ivan (1810-1819), joka kuoli lapsena, sitten syntyi tytär Maria (1811-1844). Nuorimmat tyttäret olivat Anna (1821-1893), Jelizaveta (naim. Bykova, 1823-1864) ja Olga (1825-1907).

Hänen kuolemansa vuonna 1825 oli raskas isku koko perheelle. Vasil Hohol-Janovsky haudattiin kotitilalleen Janovštšinaan (ven. Яновщинa) ja samaan hautaan haudattiin myös hänen vaimonsa Maria Ivanovna yli 40 vuotta myöhemmin.

Lähteet

Ukrainalaiset näytelmäkirjailijat
Vuonna 1777 syntyneet
Vuonna 1825 kuolleet